recursal/SuperWikiNEXT-32B huggingface dataset:
**Fotballmuseet** har avdelinger på Ullevaal Stadion og Fredrikstad Stadion. Da museet åpnet i 2002 ble det kåret til Oslos kuleste museum av Aftenposten; «En sann opplevelseshappening også for de ikke fotballfrelste». Fotballmuseet avdeling Fredrikstad åpnet høsten 2007. Før museet på Ullevaal stengte i 2013, var det annerledes museumsattraksjon, hvor man også fikk se Ullevaal Stadion fra innsiden (kongetribunen, landslagsgarderoben etc.)

Blant museumsgjenstandene finner man blant annet «pælane» til Drillo, Bronselagets medaljer fra 1936, kvinnelandslagets EM-, VM- og OL-medaljer og den sagnomsuste dragedrakten. I august 2008 åpnet Fotballmuseet utstillingen «Drømmen om Premier league». Utstillingen fortalte historien om norske spilleres fotballkarrierer i det engelske ligasystemet. Det var utstilt drakter, sko, medaljer etc. fra tidligere norske Englandsproffer.

Fotballmuseet var tilrettelagt for barn og unge og arrangerte både bursdager, avslutninger, kick-offs etc.

Fotballmuseet avdeling Fredrikstad ble åpnet av NFFs generalsekretær Karen Espelund 27. august 2007. Denne avdelingen blir styrt av Fredrikstad Museum, som ved en avtale med Norges Fotballforbund har fått ansvaret for å registrere og samle inn fotballhistoriske gjenstander fra hele Norge. De besøkende inviteres inn i utstillingen "Ballen går", som gir et innblikk i fotballsportens kulturhistorie. Utstillingen viser mange ulike gjenstander knyttet til norsk fotballhistorie. I tillegg er museet i Fredrikstad tilrettelagt for barn med interaktive lyder og en "straffeautomat" der man kan måle hvor hardt man skyter.

Fotballmuseet har en venneforening, Fotballmuseets Venner, som ledes av Per Ravn Omdal.

Fotballmuseet på Ullevaal stengte sine dører for publikum høsten 2013. Fotballmuseet avdeling Fredrikstad har åpent for bestilling høst og vinter og faste åpningstider i sommerhalvåret.

Bilder
------

* Panorama tatt fra Bendit-svingenPanorama tatt fra Bendit-svingen
* Interiør fra Fotballmuseet avd. FredrikstadInteriør fra Fotballmuseet avd. Fredrikstad

Referanser
----------

1. ↑
2. 1 2  Omdal raser mot NFF etter nedleggelse: – Historieløst. NRK (15. november 2013)

Eksterne lenker
---------------

* Ullevaal Stadion
* Fotballmuseets hjemmesider
* Fotballmuseet avd. Fredrikstad
* Åpningen av Premier league-utstillingen
* Barnebursdag på Fotballmuseet[*død lenke*]
Føtter og tær kan lukte vondt.
**Fotlukt**, også kalt **tåfis**, er en allmenn betegnelse for vond lukt fra føtter og særlig tærne. Lukten er en ekstrem variant av vanlig svettelukt, og kan lett oppleves som sjenerende. Fotlukten kan også sette seg i sko og i benklær.

Årsaker
-------

Fotlukt er funnet å oppstå når svette på føttene holdes over lengre tid ved kroppstemperatur, og dermed får tid til å reagere med bakterier på huden. Mer presist kommer det av et tilstedeværende av isovalerisk syre, som oppstår når hvite stafylokokker (staphylococcus epidermidis), en bakterietype som er del av den menneskelige normalflora på huden, reduserer aminosyren lysin i svette. I tillegg er basillen bacillus subtilis funnet å være tilstede hos de med sterkt sjenerende fotlukt.

Midler for avhjelping
---------------------

Det finnes mange måter å holde problemet i sjakk på. De vanligste måter er å vaske føtter og tær i såpevann, samt å skifte til rene sokker. Det finnes også forskjellige luktfjerningsmidler som kan benyttes, sko med innbakt deodorant, innleggssåler med luktdrepende eller dempende ingredienser, forskjellige sprayer, og i den senere tid: ultralydapparat for bruk i sko.

Referanser
----------

1. ↑  *Foot odor due to microbial metabolism and its control*. Can. J. Microbiol. 52(4): 357–364 (2006). Katsutoshi Ara, Masakatsu Hama, Syunichi Akiba, Kenzo Koike, Koichi Okisaka, Toyoki Hagura, Tetsuro Kamiya, and Fusao Tomita
2. ↑  Kjerringråd mot fotsvette
Fossen ved Næs Jernverk Foto: Erlend Bjørtvedt 
Storelva ved Angelstad i Holt  Foto: Karl Ragnar Gjertsen 
**Storelva** er ei elv som renner gjennom kommunene Vegårshei og Tvedestrand i Agder fylke. Elva starter i innsjøen Vegår eller *Vegårdsvannet* og munner ut ved Laget innerst i Sandnesfjorden. Storelva er en del av Vegårvassdraget.

På veien fra Sørfjorden i Vegår (189 moh.) til havet danner elva en rekke mindre sjøer: Vegervann (159 moh.), Hauglandsvann, Ubergsvann (75 moh.) ligger i øvre del av elva, mens Lundevann, Songevannet og Nævestadfjorden ligger like innenfor elvemunningen ved Laget. Øvre del av elva renner mot VSV, mens nedre del har motsatt retning, mot ØNØ. 

Storelva har flere fossefall: Hauglandfossen ved Ubergmoen, Næs Jernverk og Fosstveit. Vestlandske hovedvei krysset Storelva ved Fosstveit bru. Dagens E18 krysser i dag Storelva ved gården Lunde.

Storelva har, som den eneste elva på Sørlandet, en stedegen laksestamme, som har overlevd 70 år med sur nedbør. Fra denne laksestammen er det klekket lakseyngel til utsetting i mange andre elver på Sørlandet. Laks og sjøørret går nå opp til Hauglandfossen ved Ubergmoen. Storelva er fullkalket.
**Håkon Samuelsen** (født 7. august 1981) er en tidligere norsk cellist. 

Han er fra 2022 konsertprodusent ved Den Norske Opera & Ballett.

Fra 2018 til 2022 har han jobbet som prosjektleder i Talent Norge. Sommeren 2022 var han programprodusent i Oslo Kammermusikkfestival.

Samuelsen har vært elev av Truls Mørk, og av Bjørn Solum ved Barratt Due musikkinstitutt, senere av russiske Natalia Shakovskaya ved Reina Sofia i Madrid, av Frans Helmerson i Köln, ved Musik-Akademie der Stadt Basel med Thomas Demenga og avsluttet sin Mastergrad ved Zürcher Hochschule der Künste i 2012. Han har vært solist med de fleste norske orkester og flere utenlandske. Han spiller på en Francesco Ruggieri-cello fra 1687 utlånt av Anders Sveaas Allmennyttige Fond ASAF. 

Sommeren 2005 ble han, som den første skandinav, tildelt Prix de Jean Nicolas Firmenich. Han mottok Hedmark fylkes kulturpris i 2006 sammen med søsteren Mari Silje Samuelsen, og har mottatt flere stipendier.

Den Oscar-vinnende komponisten James Horner, blant annet kjent for filmmusikk til Titanic og Avatar, komponerte en dobbelkonsert for fiolin og cello til søskenparet Samuelsen som hadde verdenspremiere i 2014.

Referanser
----------

1. ↑   oppført som Hakon Samuelsen, www.universalmusic.fr[Hentet fra Wikidata]
2. ↑  «James Horner News». Besøkt 15. august 2014.

Eksterne lenker
---------------

* (en) Håkon Samuelsen på Discogs Rediger på Wikidata

* (en) Håkon Samuelsen på MusicBrainz Rediger på Wikidata
* (no) Anders Sveaas' Almennyttige Fond

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** MusicBrainz **·** Discogs
 |
Keisergraven (Maoling)
Keiserinnegraven (Maoling)
General Huo Qubings grav
General Wei Qings grav
**Xingping** (kinesisk: 兴平; pinyin: *Xīngpíng*) er et byfylke i provinsen Shaanxi i Folkerepublikken Kina. Det ligger under byprefekturet Xianyang.

Befolkningen var på 539 329 innbyggere i 1999.

Kulturminner
------------

I fylket ligger Han-keiseren Wus gravmæle Maolingmausoleet (*Maoling*, 茂陵) og Huo Qubings grav (*Huo Qubing mu*); begge ble i 1961 oppført på Folkerepublikken Kinas liste over kulturminner. Oppført på samme liste er dessuten Tang-tidens Qingfan-pagode (清梵寺塔, *Qīngfàn sì tǎ*).

Men også gravmælet Han Weiling ligger i samme fylke.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens hjemmesider
* Maoling Mausoleum
* Maoling Museum
* Maoling Mausoleum of Emperor Wu Di of the Han Dynasty (206 BC- AD 220)
* Mao Mausoleum
* Die "Weisse Pyramide" entdeckt! Es ist das Maoling-Mausoleum!
* Maoling bowuguan (Maoling Museum)
* Li Jiajun, Xi'an Jiaotong University: West Han Artifacts of Han Yangling Mausoleum Museum, Maoling Mausoleum Museum, and Xianyang Museum in Xi'an Arkivert 4. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GeoNames
 |
Schäferhund med munnkurv av kunststoff
Pitbull med munnkurv av lær
**Munnkurv** eller en *munnkorg* er en bruksmessig anordning laget av lær, kunststoff, metall eller en kombinasjon, som kan plasseres rundt snuten og kjevene på hunder, slik at de ikke kan bite andre dyr og mennesker.

Munnkurver lages med forskjellig utforming og størrelse, slik at de kan tilpasses ulike hunderaser. Munnkurven plasseres rundt snuten og kjevene og festes gjerne rundt halsen på hunden. Noen typer kan også ha stropper som løper over skallen på hunden. Munnkurver er gjerne konstruert slik at hunden kan bevege kjevene fritt eller delvis fritt på innsiden.

Munnkurv brukes helst på skarpe hunder eller hunder som skal konkurrere mot andre hunder, for eksempel i lure coursing eller hundeveddeløp. Også politiet og forsvaret bruker av og til munnkurv på sine tjenestehunder, spesielt når hundene skal omgås publikum.

Uttrykk
-------

Munnkurv er også et uttrykk som brukes i overført betydning for å indikere at en eller flere personer ikke får lov til å uttale seg om visse saker og hendelser, men det kan ikke sammenstilles med taushetsplikt.

Se også
-------

* Mulebånd
* Grime

Referanser
----------

1. 1 2  «munnkurv»[*død lenke*], *Bokmålsordboka*

  


|  |  |
| --- | --- |
| Oppslagsverk/autoritetsdata | Store Danske Encyklopædi
 |
**C3 Play** (også benevnt som **ABC3 Play International** og **C3Play Consumer Club**) var et svensk nettverksselskap registrert på Kypros som opererte i perioden 2005 til 2007.

Selskapet appellerte til investorer med planer om en multimedia-boks som skulle revolusjonere markedet. Selskapet hadde mange likhetstrekk til *Entertainment Express* som gikk konkurs året før. Det ble lovet avkastning både på aksjekjøp og på videresalg av boksen. Medlemmer ble også vervet i Norge og flere andre land.

Den annonserte multimediaboksen kom aldri for salg, og i 2007 ble selskapet slått konkurs av medarbeidere som ikke hadde mottatt lønn. Det hadde da kommet inn mer enn 50 politianmeldelser mot selskapet. Mange av dem som hadde blitt vervet som investorer tapte store penger på satsingen, en av dem 17,7 millioner svenske kroner. 

Selskapets grunnlegger var i 2010 igjen aktuell med selskapet *Spinglo*. I likhet med C3 Play har dette konseptet også blitt spredt via kristne miljøer.

Referanser
----------

1. ↑  Nytt spel lockar unga att satsa 5000: "Det var så mycket smussel" Arkivert 5. februar 2011 hos Wayback Machine. Borås Tidning
2. ↑  Pyramidföretag värvar i Västsverige Arkivert 21. januar 2014 hos Wayback Machine. Göteborgs-Posten
3. ↑  Pyramidbolag fall för åklagare[*død lenke*] Göteborgs-Posten
4. ↑  C3 Play i konkurs Arkivert 5. februar 2011 hos Wayback Machine. Borås Tidning
5. ↑  Pyramidbolag i konkurs Arkivert 5. mars 2016 hos Wayback Machine. Göteborgs-Posten
6. ↑  Dömd för brott i C3 Play satsar i nytt spelbolag: "Förstår inte allt ståhej" Borås Tidning
7. ↑  Här är nästa pyramid Arkivert 19. januar 2011 hos Wayback Machine. Realtid.se
Munster-osten
**Munster** eller **Munster-Géromé (AOC)** (elsassisk: *Minschterkäs* eller *Minschterkaas*) er en fransk kittmodnet ost som produseres i Alsace og Lorraine. Osten kalles Munster i Alsace og Géromé i Lorraine. I 1978 slo AOC de to ostene sammen til Munster-Géromé.

Osten har en skarp duft og en bløt konsistens. Skorpen (kittet) er rødlig, ostemassen har en fin struktur og smaken er når osten er moden, søt som av kraftig melk. 

Melken kommer fra Voges-kuene, ene rase opprinnelig innført fra Skandinavia. 

Munster-Géromé er lokalt ofte krydret med kummin og serveres gjerne med Gewurztraminer eller Pinot Gris d'Alsace.

Bilder
------

* Munster-osten med kuminMunster-osten med kumin
* Voges-kuaVoges-kua

Referanser
----------

1. ↑  Kazuko Masui og Tomoko Yamada: *Franske oste*, Gads Forlag, ISBN 87-12-03476-2

Eksterne lenker
---------------

* (en) Munster (cheese) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** TasteAtlas
 |
**Neumarkt** (tysk) eller **Egna** (italiensk) er den viktigste kommunen og administrasjonssenteret i Überetsch-Südtiroler Unterland, og ligger ca. 25 km syd for Bolzano og 34 km nord for Trento. De viktigste næringsveiene er industri, handel, håndverk og landbruk. Turisme spiller en relativt beskjeden rolle. 63 % av befolkningen er tysktalende.

Neumarkts sentrum ligger hovedsakelig på den venstre siden av Etsch. Gamlebyen har trange gater med bueganger, hus med gjennomgang («Saalhäuser») og bygninger i venetiansk byggestil. Severdigheter omfatter et romerhus, buegangene i gamlebyen, sognekirka, det lokale kulturmuseet og den vakre og elegante sengotiske kirken *Unsere Liebe Frau in der Vill* fra 1400-tallet. Utenfor Neumarkt står ruinene av borgen Kaldiff fra 1100-tallet. Hovedtårnet raste sammen på 1800-tallet, og siden har borgen forfalt.

Neumarkt var en romersk landsby langs Via Claudia Augusta. Romerne kalte byen *Endidae*.

Neumarkts nabokommuner er Kaltern, Kurtatsch, Kurtinig, Margreid, Tramin, Montan og Salorno.

Fotogalleri
-----------

* Andreas-Hofer gt.Andreas-Hofer gt.
* SidegateSidegate
* BuergangerBuerganger
* FasaderFasader

Referanser
----------

1. ↑  «Superficie di Comuni Province e Regioni italiane al 9 ottobre 2011». Istituto nazionale di statistica. Besøkt 16. mars 2019.
2. ↑  «Popolazione Residente al 1° Gennaio 2018». Istituto nazionale di statistica. Besøkt 16. mars 2019.

Eksterne lenker
---------------

* Neumarkt kommune (tysk)
* Offisielt nettsted Rediger på Wikidata

* (en) Neumarkt, South Tyrol – kategori av bilder, video eller lyd på Commons Rediger på Wikidata

* (en) Neumarkt (Südtirol) – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** BNF **·** BNF (data) **·** GeoNames
 |
**Hans Nobel d.y.** (født 1684, død 1752) var en norsk embetsmann. Nobel var amtmann i Stavanger amt.

Bakgrunn
--------

Nobel var sønn av amtmann Hans Nobel (1657–1732) og Margrethe Tønder (d. 1687). Moren tilhørte den dansk-norske embetsslekten Tønder, og hun var datteren til toller, fogd på Nordmøre og offiser Christoffer Nielsen Tønder og Karen Olufsdatter Skriver. 

Nobel ble senere gift med Anna Maria Bøckmann (1682–1767).

Virke
-----

Nobel var amtmann fra 1714 til 1726. I 1740 ble han stamhusbesitter.

Han fikk rang av kommerseråd i 1713 og justisråd i 1726.

Referanser
----------

1. 1 2 3   Eneveldets menn i Norge, side(r) 259[Hentet fra Wikidata]
2. 1 2 3 4  «Hans Nobel d.y. – lokalhistoriewiki.no». *lokalhistoriewiki.no*. Besøkt 19. april 2022.
3. ↑  «Hans Nobel d.e. – lokalhistoriewiki.no». *lokalhistoriewiki.no*. Besøkt 19. april 2022.
4. ↑  «Historikk». *Statsforvaltaren i Rogaland* **(norsk nynorsk)**. Besøkt 19. april 2022.

|  |  |
| --- | --- |
| Oppslagsverk/autoritetsdata | Lokalhistoriewiki **·** Geni
 |
Keramikkmodell fra Han-dynastiet av et datidig kornlager, funnet i en grav i Weihe ved Xingyang
**Xingyang** (kinesisk: 荥阳; pinyin: *Xíngyáng*) er et byfylke i provinsen Henan i Folkerepublikken Kina. Det ligger i byprefekturet Zhengzhou.

Befolkningen var på 648 531 i 1999.

Historie
--------

Byen er meget gammel. Navnet Xingyang er kjent fra den klassikeren *Shangshu*, og skyldes byens beliggenhet på nordbredden av elven Xing (荥). Kinesiske legender fra antikken forteller at det var herfra at Chang'e fløy opp til månen.

Kulturminner
------------

Steinalderfunnstedet Zhijidong (*Zhijidong yizhi*, 织机洞遗址) og levningene etter den gamle erlitou-byen Dashigu (*Dashigu chengzhi*, 大师姑城址) ble i 2006 oppført på Folkerepublikken Kinas liste over verneverdige kulturminner.

Samferdsel
----------

Kinas riksvei 310 går gjennom området. Denne viktige trafikkåren begynner i Lianyungang i Jiangsu, går vestover og ender i Tianshui i provinsen Gansu. Den går innom større byer som Xuzhou, Shangqiu, Kaifeng, Zhengzhou, Luoyang og Xi'an.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Lokalregjeringens offisielle hjemmesider
* Report on the Excavation of Zhijidong Cave Site Arkivert 9. august 2016 hos Wayback Machine.
* Dashigu City of the Xia Dynasty, middle and late Erlitou Culture

|  |  |
| --- | --- |
| Oppslagsverk/autoritetsdata | GeoNames
 |
Nikolaikirche hadde inntil 1876 bare ett spir i tårnet (Maleri av Johann Heinrich Hintze fra 1827)
**Nikolaikirche** er en kirke i Mitte i Berlin, opprinnelig oppført mellom 1220 og 1250, og siden endret flere ganger. Den er byens eldste kirke og er beskyttet som kulturminne. Kirken ligger i strøket Nikolaiviertel mellom Spandauer Strasse, Rathausstrasse, Spree og Mühlendamm.

Kirken er karakteristisk med to spir i kirketårnet. Tårnet med de to spirene ble oppført i 1876 og avløste da et asymmetrisk tårn, med ett spir.

Den siste gudstjenesten i kirken ble holdt i 1939. Bygningen ble sterkt skadet under den andre verdenskrigen. I forbindelse med Berlins 750-årsjubileum i 1987 foretok DDR-myndighetene en totalrenovering av bygningen. Kirken tilhører Stiftung Stadtmuseum Berlin og brukes som museum og konsertlokale.

Referanser
----------

1. ↑  Kirkens historie på berlin.de Arkivert 10. februar 2011 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Nikolaikirche (Berlin) – kategori av bilder, video eller lyd på Commons Rediger på Wikidata

Portal: Tyskland

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** SUDOC
 |
Neuschwabenland markert med rødt
**Neuschwabenland** er et navn som benyttes på enkelte kart for området mellom 20° øst og 10° vest i Dronning Maud Land i Antarktis. Neuschwabenland ble utforsket av den tyske antarktisekspedisjonen 1938–39 under ledelse av Alfred Ritscher. Området ble oppkalt etter ekspedisjonens skip «Schwabenland», som er kalt opp etter den tyske regionen Schwaben.

Bakgrunn
--------

Som mange andre land har Tyskland sendt ekspedisjoner til Antarktisregionen ved slutten av det 19. århundret og begynnelsen av det 20. århundret. De fleste ekspedisjonene var vitenskapelige.

Den første tyske ekspedisjonen til Antarktis var Gauss-ekspedisjonen fra 1901 til 1903.

Den andre tyske ekspedisjonen (1911-1912) ble ledet av Wilhelm Filchner og hadde som et mål å krysse Antarktis for å finne ut om det virkelig var en bit land.

Antarktisekspedisjonen 1938-39
------------------------------

Tilsammen var det 57 mennesker ombord «Schwabenland» da det ankom til Dronning Maud Land i Antarktis den 19. januar 1939.

Skipet hadde også 2 fly ombord som fløy over tilsammen hundretusenvis av kvadratkilometer og produserte mer enn 16000 fotografier av Neuschwabenland.

Ekspedisjonen forlot Antarktis den 6. februar 1939.

Referanser
----------

1. ↑  McGonigal, David, *Antarctica*, frances lincoln ltd, 2009, ISBN 0711229805, 9780711229808, s. 367

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** GNIS **·** SCAR

 |
Storelgen er ti meter høy og tolv eller 14 meter lang og står ved riksvei 3 i Stor-Elvdal. Foto: Morten Olsen Haugen 
**Storelgen** er en elg i polert, rustfritt stål som står på Bjøråa rasteplass ved riksvei 3 i Stor-Elvdal kommune i Østerdalen.

Statuen er utformet av Linda Bakke, den ble avduket 15. oktober 2015 og kostet to millioner kroner. Den ble gitt i gave til Stor-Elvdal kommune fra kunstfondet i daværende Sparebank 1 Hedmark. Statens vegvesen utbedret samtidig rasteplassen, og prosjektet kostet til sammen 27 millioner kroner. Stor-Elvdal kommune er ansvarlig for vedlikeholdet av elgen.

Formålet med å sette opp Storelgen var å forbedre trafikksikkerheten. – «De monotone vegstrekningene gjennom Østerdalen gjør at bilførerne kan bli sløve, og det har ført til utforkjøringsulykker og alvorlige møteulykker. RV 3 ble omtalt som «dødsveien». Vi gjør dette for å få «vekke» bilistene», sa avdelingsdirektør Aud Riseng i Statens vegvesen da statuen ble satt opp.

Storelgen er med sine 10,3 meter høyde verdens nest høyeste elgstatue. Den var inntil oktober 2019 verdens høyeste, litt høyere enn elgstatuen Mac the Moose i Moose Jaw i Saskatchewan i Canada. Da fikk Mac the Moose påmontert nytt gevir som gjorde den litt større enn Storelgen.

Fotnoter og referanser
----------------------

1. ↑  Børresen, Mette Finborud (21. januar 2014). «Skal lage verdens største elg». *NRK*. Besøkt 25. januar 2019.
2. 1 2  Eide, Stein S. (27. juli 2015). «Monsterelg skal vekke bilister». *NRK*. Besøkt 25. januar 2019.
3. ↑  Stensrud, Vivian (15. oktober 2015). «Storelgen er på plass». *NRK*. Besøkt 26. januar 2019.
4. ↑  Derfor står verdens største elg på en rasteplass i Østerdalen. *TV2*. Besøkt 8. mai 2020.
5. ↑  Sparebank 1 Hedmark ble i 2017 fusjonert til SpareBank 1 Østlandet.
6. ↑  Stensrud, Vivian (15. oktober 2015). «Storelgen er på plass». *NRK*. Besøkt 25. januar 2019.
7. 1 2  Monsen, Øistein Norum (24. januar 2019). «- Slik skal vi degradere Storelgen». *Dagbladet.no* **(norsk)**. Besøkt 25. januar 2019.
8. ↑  Musk, Camilla Kilnes,Glen (12. oktober 2015). «Denne gigantiske stålelgen skal holde deg våken på veien til Oslo». *adressa.no*. Besøkt 25. januar 2019.
9. ↑  Mac the Moose reclaims world's tallest moose title after getting new rack. *CBC*. Besøkt 8. mai 2020.

Eksterne lenker
---------------

* (no) Offisielt nettsted Rediger på Wikidata

* (en) Storelgen – kategori av bilder, video eller lyd på Commons Rediger på Wikidata
**Havstein** er en øy på Helgelandskysten, i Dønna kommune i Nordland. Den er ca. 3 km lang, med et høyeste punkt på ca. 80 moh. Fram til 1970-tallet hadde øya fortsatt en del fastboende. I dag (2011) bor det ikke lenger noen fast på øya, så de rundt 10 boligene på øya fungerer bare som feriehus. Det er fergesamband mellom Solfjellsjøen på øya Dønna og Havstein, slik at det er mulig å komme seg ut til øya stort sett daglig. Denne forbindelsen betjenes i hovedsak av hurtigbåt fra Helgelandske som gjør unna turen fra Solfjellsjøen til Havstein på ca. 15 minutter. Øya Havstein har privat kai som finansieres og vedlikeholdes med dugnad av «andelshaverne», som er de som har eiendommer på øya. 

Familiene som bodde der ute livnærte seg i hovedsak av fiske og jordbruk. Gårdene var små, og hadde vanligvis 3-6 kuer, kalver, og noen sauer. Fisket foregikk store deler av året i nærområdene, men om vinteren var det vanlig å dra til Lofoten og «Finnmarka» på torskefiske. Åsvær var også et viktig fiskevær for vinterfiske etter torsk, og noen av fiskerne fra Havstein bodde hele vinteren i rorbuer der ute i havgapet.

  


|  |  |
| --- | --- |
| Oppslagsverk/autoritetsdata | Sentralt stedsnavnregister
 |
***The Shadow of Nazareth*** er en amerikansk stumfilm fra 1913, regissert av Arthur Maude.

Handling
--------

Var Judas Iskariot villig til å forråde Jesus, fordi han trodde at Kristus kunne befri seg fra sitt fangenskap? Det er mange bibel-studenter som påstår dette, og som sier at Judas ikke var helt gjennomsyret av ondskap. Men Jesus fra Nasaret var ikke villig til å redde seg selv fra døden, ved å bryte naturlovene. I flere måneder før han ble arrestert hadde Kristus forkynt for store folkemengder, helbredet deres helse-plager, og funnet konvertitter til hans religion.

Den ene etter den andre var hans disipler blitt utvalgt frem til de var tolv stykker, og blant disse var forræderen Judas Iskariot. Samtidig blir morderen Barabbas arrestert for drapet på Gabrias, men Kristus blir korsfestet i stedet for ham - samtidig som Barabbas blir løslatt. Men Judas, forræderen, begikk kort tid senere selvmord ved hengning.

Skuespillere
------------

* Constance Crawley som Judith
* Arthur Maude som Barabbas
* Joe Harris som Caiaphas

Referanser
----------

1. 1 2   *Freebase-data fra Google*, Google, Wikidata Q15241312,
2. ↑  The Shadow of Nazareth

Eksterne lenker
---------------

* (en) *The Shadow of Nazareth* på Internet Movie Database Rediger på Wikidata

* (en) *The Shadow of Nazareth* på Silent Era Rediger på Wikidata
Det tyske språksamfunnets plassering i Belgia.
**Parlamentet for det tyske språksamfunnet** i Belgia (tysk: **Parlament der Deutschsprachigen Gemeinschaft,** ofte forkortet **DG-Parlament** eller **PDG**) er et lovgivende organ med møtested i Eupen. Valg til parlamentet finner sted hvert femte år. En egen regjering for det tyske språksamfunnet utgår fra parlamentet.

Plassering i Belgias politiske system
-------------------------------------

Alle belgiske kommuner tilhører et språkområde. Oppdelingen i fire språkområder ble vedtatt i språklovene fra 1962/1963 og innført i forfatningen i 1971.

Det tyske språkområdet består av ni kommuner i øst-Belgia: Amel, Büllingen, Burg-Reuland, Bütgenbach, Eupen, Kelmis, Lontzen, Raeren og Sankt Vith. Fransktalende har likevel særrettigheter i disse kommunene.

De øvrige tre språkområdene er det franske språkområdet i sør (Vallonia), det nederlandske språkområdet i nord (Flandern) og det tospråklige språkområdet i Brussel.

I de respektive språkområdene gjelder i utgangspunktet at områdets språk anvendes av offentlige myndigheter, i skolen og i domstolen. I Brussel er fransk og nederlandsk likestilt.

Valg
----

Parlamentet som består av 25 folkevalgte, velges ved direkte valg, hvert femte år. Valget foregår som forholdstallsvalg, etter d'Hondts metode. 

I tillegg til de valgte medlemmer, finnes i parlamentet 8 rådgivende medlemmer, ett medlem fra Europaparlamentet, ett fra Belgias representantkammer, to fra Vallonias parlament og fire fra provinsialrådet.

Oppgaver
--------

Parlamentet er lovgiver for det tyske språkområdet. Hovedoppgavene består i å utstede dekreter. Parlamentet lager de juridiske rammebetingelsene i språksamfunnets saker, som blir overlatt det av føderalstaten. Det kan også i særlige spørsmål gi lover i saker som i utgangspunktet tilligger den vallonske region. Det finnes ingen tysk region i Belgia, på linje med Flandern, Vallonia og Brussel.

De politiske oppgavene ligger i kulturpolitikken, familie-, helse- og sosial politikk, utdanning, arbeid, kontroll av kommunene og uttalelser til internasjonale spørsmål forelagt parlamentet av de føderale myndigheter.

Se også
-------

* Belgias politiske system.
* Liste over presidentene for Parlamentet for det tyske språksamfunnet

Referanser
----------

1. 1 2 3 4  «Vier Sprachgebiete». *www.pdg.be* **(tysk)**. Besøkt 3. mars 2018.
2. ↑  «Parlament der Deutschsprachigen Gemeinschaft - Beratende Mandatare». *www.pdg.be* **(tysk)**. Besøkt 4. mars 2018.
3. ↑  «In welchen Politikbereichen handelt die Deutschsprachige Gemeinschaft?». *www.pdg.be* **(tysk)**. Besøkt 4. mars 2018.
4. ↑  «In welchen Politikbereichen handelt die Deutschsprachige Gemeinschaft?». *www.pdg.be* **(tysk)**. Besøkt 4. mars 2018.

|  |  |
| --- | --- |
| Oppslagsverk/autoritetsdata | GND
 |
**Parlamentsvalget i Hellas i juni 2012** fant sted sted 17. juni 2012. Det var seks uker etter parlamentsvalget 6. mai 2012 som ikke resulterte i noe regjeringsdyktig flertall eller koalisjon.

Valgsystem
----------

Hellas' parlament har 300 medlemmer som samtlige er på valg ved et parlamentsvalg. Alle greske borgere som har fylt 18 år er stemmeberettiget, tilsammen 9,85 millioner velgere. I Hellas er det valgplikt for alle, men unnlatelse av å oppfylle plikten medfører ingen sanksjoner.

### Forholdstalls- og flertallsvalg

Valget følger et system som i det vesentlige er et forholdstallsvalg. 288 av de 300 setene blir valgt fra 56 valgkretser. Valgkretsenes representasjon i står i forhold til folketallet. Athen har således med sine 1,4 millioner innbyggere 42 plasser i nasjonalforsamlingen. Valget foregår over partilister og velgerne kan kumulere kandidater på den listen de har valgt. I åtte små valgkretser velges kun en kandidat. Her velges den kandidat som får de fleste stemmene, slik at valgsystemet på denne måten også inneholder et element av flertallsvalg. Tolv representanter blir valgt etter rent forholdstallsvalg.

Et parti må overstige en sperregrense på 3 prosent for å bli representert i parlamentet. 

### Fordeling av seter

Fordelingen av seter i parlamentet skjer slik at det partiet som får flest stemmer også får en *bonus på 50 plasser*. Et valgforbund har etter dette systemet praktisk talt ingen mulighet til å oppnå bonusen, da deres stemmeandeler blir vektlagt etter hvor mange stemmer de enkelte partier i forbundet mottar. De øvrige stemmene blir fordelt proporsjonalt mellom alle partier som har passert sperregrensen. På denne måten har de store partiene en fordel og kan lettere danne regjering.

Mandater i det nye parlamentet
██ Nytt demokrati: 129 mandater

██ SYRIZA: 71 mandater

██ PASOK: 33 mandater

██ Uavhengige grekere: 20 mandater

██ Gyllent daggry: 18 mandater

██ Demokratiske venstre: 17 mandater

██ Hellas' kommunistparti: 12 mandater

Regjeringsdannelse
------------------

Antonis Samaras leder av Nytt Demokrati, kunngjorde dagen etter valget at han ville starte forhandlinger om regjeringsdannelse og finne frem til en nasjonal enighet. Han holdt straks møte med lederen av Syriza, Alexis Tsipras som imidlertid ikke ønsket å delta i regjeringen.

Samaras ble 20. juni 2012 av Hellas' president Karolos Papoulias utnevnt som ny statsminister i Hellas. Hans regjering ble støttet av Nytt demokrati, PASOK og Demokratiske venstre og dermed et flertall i Hellas' parlament med 179 av parlamentets 300 medlemmer.

Referanser
----------

1. ↑  Offisielt valgresultat Besøkt 18. juni 2012
2. ↑  spiegel.de Besøkt 17. mai 2012
3. ↑  bbc.co.uk Besøkt 18. juni 2012
4. ↑  International Herald Tribune Besøkt 20. juni 2012
**Munklia hoppsenter** er et hoppsenter som ligger på Båsmoen, i Mo i Rana. Munklia er et av to hoppsenter i Mo i Rana. Det andre hoppsenteret heter Fageråsbakken og ligger i Langneset. Munklia hoppsenter består av til sammen 5 bakker, med K-punkt 10, 15, 25, 35, 45 og 60. Bossmo & Ytteren IL er eneeier av senteret.

Bakkerekorden er 62,5 m satt av Morten Ågheim fra Mo i Rana under hovedlandsrennet i 1996.

Historie
--------

Dugnadsarbeidet startet i 1974 med opparbeiding av bakken, og reising av lyktestolper. En dommertribune ble også bygd. Denne bakken ble kalt "Seksa" og skulle ha en hopplengde på noe over 30 meter. De neste årene ble "Lillebakken" bygd, deretter startet man på de nåværende storbakkene og "Seksa" falt bort. Arbeidet med hoppbakkene startet i juni ved at Øijord & Aanes stilte maskiner til disposisjon for maskinførerlinjen ved Selfors videregående skole i Mo i Rana. Dette kom i gang som et samarbeid mellom arbeidsmarkedsetaten og idrettslaget Bossmo & Ytteren. Bakken ble kostnadsberegnet til 15 millioner kroner. De totale byggekostnadene endte på 5,2 millioner kroner. Innen vinteren 1989 ble Munklia Hoppsenter ferdigstilt med 5 hoppbakker, med høyeste K-punkt på 60 meter.

I Munklia finnes det plast i K10 og K15 bakkene som gjør det mulig å bruke disse om sommeren.

Bakkene ble bygd som et rekrutteringsanlegg for unge hoppere, og ble en viktig rekrutteringsarena for hoppsporten i Rana. Det finnes planer om å bygge en bakke med K55 punkt og de resterende bakker skal få plast. Grunnet svak økonomi og lav aktivitet har dette ført til komplikasjoner ved disse byggeplanene.

Anleggsarbeid 1990.Foto Elias K. Bjørnå

Arrangementer
-------------

Bakken har blant annet blitt benyttet til kretsmesterskap i 1974 og 1975, og i 1996 ble det arrangert Hovedlandsrenn. 

### Utenlandske deltakere

Det har også vært arrangert nordnorsk kombinert karusell, hvor verdenselitehoppere som Takanori Kono, Sylvain Guillaume, Fred Børre Lundberg og Fabrice Guy var noen av deltakerne.

Anleggsarbeid 1987. Foto Elias K. Bjørnå
Anleggsarbeid 1987. Foto Elias K. Bjørnå
Første hopprenn 1975. Foto Elias K. Bjørnå
Åpningsrennet 1990. Foto Elias K. Bjørnå

Referanser
----------

1. ↑  Trond Isaksen (23.01.2013). «Moderniserer hoppbakkene».
2. ↑  Anette Fredriksen (2013). «Et anlegg med klasse - på dugnad».
3. ↑  Trond Isaksen (16.10.2008). «Trenger lokale helårsanlegg».
**Valsøyfjorden** er en fjord i Heim kommune i Trøndelag. Ytterst i fjorden er det flere øyer, hvor Valsøya er den største. Valsøyfjorden er også navnet på bygda rundt fjorden. Innerst i fjorden ligger grenda Valsøybotn.

I 1993 ble Valsøybrua åpnet, det førte til at trafikken på det som nå er europavei 39 går over Valsøya, i stedet for rundt Valsøyfjorden.

Hvert år blir det arrangert en konsert i Fossdalen, en dal innerst i Valsøybotn. Den første konserten var i 2002. Der har det opptrådt artister som Dance with a Stranger, Jaa9 & OnklP, Åge Alexandersen, Henning Sommerro, Bjørn Eidsvåg, Vassendgutane og DumDum Boys. Fosskonserten har noen år hatt flere tusen publikumere.

Fossen renner fra Sandåa, en elv som igjen renner fra Botnavatnet. Sandåa har mange spektakulære fosser.

Fjordens eneste butikk er Bunnpris på Engan. Butikken blir kalt Snekvik. Engan, eller Enge, er et litt tettere strøk, med boligfelt, butikk, ballbinge, geitbåtmuseum og andre bedrifter.

Se også
-------

* Valsøyfjord
* Halsa

Referanser
----------

1. ↑  Valsøyfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | GeoNames
 |
Østre Borgerdyd
**Østre Borgerdyd Gymnasium** ble opprettet den 1. mai 1787 av en gruppe borgere fra København, Selskabet for Borgerdyd. Den gang under navnet Borgerdydskole, med lokaler i Købmagergade og Pilestræde. Allerede året etter deltes skolen ved en flytning i to, dog begge etter samme prinsipper. Hovedskolen fikk bolig på Nørregade og den mindre i Laksegade, begge under samme direksjon og i økonomisk forbindelse. Men i 1795 ble filialen flyttet til Christianshavn, Borgerdyskolen på Christianshavn (i dag Det Åbne Gymnasium), og litt etter hørte forbindelsen opp, og hver fikk sin direksjon.

Da forfatteren og filosofen Søren Kierkegaard ble student på skolen i 1830, lå den i Klareboderne. I 1884 ble skolen flyttet utenfor vollene og inn i den nåværende bygningen i Stockholmsgade. I 1919 overtok staten driften av skolen og den skiftet navn til Østre Borgerdydskole.

Fra 1. august 2010 ble skolen slått sammen med Metropolitanskolen under navnet Gefion gymnasium.

Kjente studenter - utvalg
-------------------------

* Ludvig Bødtcher
* J.P.E. Hartmann
* Søren Kierkegaard
* Christian Magnus Falsen

Eksterne lenker
---------------

* Østre Borgerdyds hjemmeside

Portal: Danmark
**Det kongelige Nordiske Oldskriftselskab** ble stiftet 28. januar 1825 av blant andre Carl Christian Rafn og Rasmus Rask. Selskapets formål var blant annet å gi ut norrøn litteratur og fremme nordisk historie og arkeologi. Selskapet ble først kongelig 9. mai 1828.

Selskapet gir ut *Aarbøger for nordisk Oldkyndighed og Historie*, men har også stått bak utgivelsen av flere enkeltstående verk som Christian Jürgensen Thomsen, *Ledetraad til Nordisk Oldkyndighed* (1836), Carl Christian Rafn, *Antiquitates Americanae* (1837), *Konungs skuggsjá* (*Kongespeilet*) i dansk oversettelse ved Finnur Jónsson (1926) og hans *Lexicon poeticum antiquæ linguæ septentrionalis: Ordbog over det norsk-islandske Skjaldesprog* (2. utgave 1931), samt serien *Nordiske Fortidsminder*.

I tidsrommet 1845–1847 fantes det en norsk avdeling av selskapet.[]

Selskapet har den danske monark som president.

Referanser
----------

1. ↑  Det Kongelige Nordiske Oldskriftselskab

Portal: Litteratur

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** LCCN **·** ISNI **·** BNF **·** BNF (data) **·** SUDOC
 |
Funn fra en av gravene. Krigergraven inneholdt blant annet en duehauk, en velkjent fyrstelig attributt. Den sirkelrunde skiven bak hjelmen viser hvordan skjoldet som skjoldbeslagene kan ha sittet på kan ha sett ut.
**Valsgärde** er en gård ved Fyrisån, ca 3 km nord for Gamle Uppsala, kjent fra 1541 (*Valdzgierde*).

En av hjelmene.
Gården og dens navn har ikke noen karakter av å være en stormannsgård, den kan heller ha oppstått i middelalderen på et område hvis opprinnelige historie er blitt glemt.

Gravfeltet Valsgärde
--------------------

Gravfelt fra Vendeltiden ligger nedenfor Valsgärde gård og var anvendt i mer enn 300 år. Den første båtgraven er fra 600-tallet og de siste gravene er fra kristen tid på 1000-tallet. Siden gikk gravene i glemmeboken.

Siden man ved ulike tilfeller har påtruffet funn i tilknytning til gården utførte man 1926 en befaring av området, og fant da flere langstrakte forsenkninger i bakken der gården lå, som indikerte at disse var gravhauger som ligner på de som tidligere var funnet i Vendel.

Fra 1928 og frem til midten av 1950-tallet utførte den arkeologiske institusjonen ved Uppsala universitet årlige gjentatte undersøkelser her, hvor gravfeltet totalt ble undersøkt. Totalt omfatter gravfeltet rundt 80 graver, hvorav de eldste gravene var ubrente lik i kister. Et 60-talls graver var enkle branngraver, og de yngste var kristne kistebegravelser. De femten båtgravene tildro seg mest oppmerksomhet. Alle kroppene i båtgravene var menn.

Referanser
----------

1. ↑  *Det medeltida Sverige* 1:2 Tiundaland
2. ↑  *Vendeltid* - *Gravgåvorna i Valsgärde*, Agneta Lundström

|  |  |
| --- | --- |
| Oppslagsverk/autoritetsdata | Store Danske Encyklopædi
 |
Tettheten av romskrot sett fra geosynkron bane (GEO). Merk de to primære feltene bestående av objekter i ring rundt GEO, og skyen av objekter i den lavere jordbanen (LEO).  Foto: NASA 
**Kesslersyndromet** er et hypotetisk scenario fremsatt av NASA-forskeren Donald J. Kessler. Kessler sier at tettheten av romskrot i lav jordbane kan ende med å bli stor nok til å føre til en kjedereaksjon hvor to objekter kolliderer og brytes opp i mindre deler, som igjen gir en større risiko for fremtidlige kollisjoner. Romskrotet som befinner seg rundt jorda kan være med på å ødelegge menneskeskapte satellitter og hindre fremtidige romferder.

Reduksjon av romskrot
---------------------

En av metodene som er foreslått for å fjerne objekter som er mellom 1-10 cm er en såkalt «laserkost». Dette er en landbasert laser som vil bli rettet mot objektene for å eliminere dem.

I mars 2013 kunngjorde en forskergruppe fra Texas A&M University at den ville konstruere en satellittslynge som kan sende romskrotet ned mot jordas atmosfære, hvor det vil brenne opp.

Referanser
----------

1. ↑  UCSC
2. ↑  Space Daily
3. ↑  NRK

|  |  |
| --- | --- |
| Oppslagsverk/autoritetsdata | Encyclopædia Universalis
 |
**Øyvind Alsaker** (født 16. august 1965) er journalist fra Florø i Sogn og Fjordane. Han er utdannet ved Høgskulen i Volda. Han har vært fotballkommentator i TV2 og Canal+. Han har blant annet kommentert engelsk Premier League i flere sesonger.

Han kommenterte brorparten av kampene fra Tyskland under VM i 2006. Tippeligaen ble også dekket av TV2, og Alsaker kommenterte også her en stor del av kampene sammen med Nils Johan Semb. 

Alsaker jobbet i flere år som journalist, nyhetsoppleser og programleder ved NRKs distriktskontor i Hordaland, før han begynte i TV2 ved starten i 1992. I sin første periode i kanalen var Alsaker blant annet sportsanker og alpinkommentator ved siden av jobben som fotballkommentator. Han ble ansatt i Canal+ i 1998, men vendte tilbake til TV2 i 2006. Han har fortsatt å kommentere engelsk fotball på Canal+ etter at han kom tilbake til TV2.

Øyvind Alsaker fikk mye kritikk etter at han snakket nedsettende om fargede, trøndere og fotballspillere som får barn tidlig under en direktesending på TV2. Uttalelsene kom i en samtale med Lars Bohinen uten at de var klar over at lyden ble sendt direkte på TV.

Alsaker kommenterte også EM 2008 i Sveits og Østerrike sammen med Nils Johan Semb og Totto Dahlum.

I OL i Sotsji kommenterte han alpint for TV2. Ettersom han hadde erfaring fra før, fikk han jobben under de 22. olympiske vinterleker.

Referanser
----------

1. ↑
2. ↑  «Arkivert kopi». Arkivert fra originalen 22. mars 2012. Besøkt 15. juli 2013.

Eksterne lenker
---------------

* (en) Øyvind Alsaker på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF
 |
**Keshav Chandra Dutt** (født 29. desember 1925, død 7. juli 2021) var en indisk landhockeyspiller som deltok i de olympiske leker 1948 i London og 1952 i Helsingfors.

Dutt ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var tretten lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland med 2-1 og i finalen Storbritannia med 4-0.

Fire år senere, under OL 1952 i Helsingfors, vant han sin andre olympiske gullmedalje i landhockey. India vant semifinalen med 3-1 over Storbritannia og i finalen beseiret de Nederland med 6-1.

OL-medaljer
-----------

* 1948 Storbritannias flagg London - Gull **Gull** i landhockey Indias flagg India
* 1952 Finlands flagg Helsingfors - Gull **Gull** i landhockey Indias flagg India

Referanser
----------

1. ↑   www.latestly.com[Hentet fra Wikidata]
2. ↑   www.indiatoday.in[Hentet fra Wikidata]
3. ↑   www.indiatoday.in, besøkt 19. juli 2021[Hentet fra Wikidata]

Eksterne lenker
---------------

* (en) Keshav Dutt – Olympics.com Rediger på Wikidata

* (en) Keshav Dutt – Olympedia Rediger på Wikidata

* (en) Keshav Dutt – Sports-Reference (OL-resultater – arkivert) Rediger på Wikidata

* (en) Keshav Dutt – databaseOlympics.com (arkivert) Rediger på Wikidata
Modell av Øystese stavkirke
**Øystese stavkirke** var en stavkirke i Øystese i Kvam i Hardanger som ble revet i 1868. Dette var den siste stavkirken som stod igjen i Hardanger. Det er ikke bevart noen kjente bygningsrester fra kirken.

Historie
--------

Det finst ikke noe grunnlag for en detaljert datering av kirken. Første gang en kirke i Øystese er nevnt i kildene, er i et brev fra rundt 1300, da en *sira Fjallar* var prest der. I 1722 var kirken, ifølge en rapport, fremdeles en fullstendig stavbygning, med svaler omkring og en støpul foran. Da kirken ble satt i stand i 1845, hadde den bare en lukket svalgang på sørsiden av skipet, og det fantes rester av sponkledning. Støpulen stod som et lavt tårn ved vestsiden av skipet. Svalgangen og bordkledningen ble da fjernet, og det ble lagt inn et nytt loft. I 1868 ble kirken revet. Under gulvet ved døpefonten lå en bjørnefell. Det ble også funnet en mynt fra kong Magnus Erikssons regjeringstid (1319-1355) og fem brakteater.

Utseende
--------

Ifølge en rapport fra 1665 hadde kirken da svalgang og spontak. I 1722 var kirken malt innvendig og bordkledd. Bredden på skipet tyder på at kirken var treskipet med hevet midtrom. Vestdøren hadde fremdeles rikt jernbeslag i 1864, og i 1848 hadde kirken en gammel benk med utskjæringer. Størrelsen på skipet i 1722 var 42 fot ganger 32 fot (omtrent 13 m x 10 m) og koret 20 ganger 18 fot (6 m x 5,5 m).

Se også
-------

* Liste over tapte palisadekirker, stolpekirker og stavkirker

Referanser
----------

1. ↑  *Sira Fiallara a Œystusyn*. Lorentz Dietrichson, *De norske stavkirker* (Kristiania og Kjøbenhavn, 1892), s. 477. Originalkilde i Diplomatarium Norvegicum II, 60
2. 1 2 3 4  Lorentz Dietrichson, *De norske stavkirker* (Kristiania og Kjøbenhavn, 1892), s. 477-478

Litteratur
----------

* Lorentz Dietrichson (1892). *De norske stavkirker*. Kristiania og Kjøbenhavn.

Eksterne lenker
---------------

* «Øystese stavkirke». *Kulturminnesøk*. Riksantikvaren – Direktoratet for kulturminneforvaltning.

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Kerttu Maarit Kirsti Vuolab** (født 1. mai 1951 i Vuovdaguoika i Tanadalen i Utsjok kommune i Finland) er en samisk forfatter. Kerttu Vuolab skriver på nordsamisk, særlig for barn og ungdom. Hun illustrerer sine egne bøker. Hun bor fremdeles i hjembygda, og ved siden av å være forfatter og illustratør oversetter hun bøker til nordsamisk. 
Hun har også skrevet tekster til melodier av Mari Boine.

Hennes bok *Bárbmoáirras* (*Paradisets stjärna, en sägesroman*) skildrer samisk mytologi i en veksling mellom et mytisk og et realistisk plan, og var den samiske kandidaten til Nordisk råds litteraturpris i 2011. Debutboken *Golbma skihpáračča*, som også er oversatt til enaresamisk og skoltesamisk, skildrer hovedpersonens følelse av at en avdød søster fremdeles er nærværende.

Hennes oversettelser omfatter Antoine de Saint-Exupérys *Den lille prinsen* og Selma Lagerlöfs *Nils Holgerssons forunderlige reise gjennom Sverige*. For Boine har hun skrevet fire sangtekster: «Eadnán bákti» (Gula gula, 1989), «Skádja» (Goaskinviellja, 1993 og Eallin, 1996); «Ipmiliin hálešteapmi» og «Čuovgga Áirras - Sterna Paradisea» (Čuovgga Áirras, 2009).

Hun ble tildelt Finlands hvite roses orden i 2006. Hun var fylkeskunster i Lappland 1994–98.

Bibliografi
-----------

* *Golbma skihpáračča*, 1979
* *Ánde ja Risten jági farus*, 1990
* *Čeppári čáráhus*, ungdomsroman, 1994
* *Čomisteaddjit*, drama, 2005 (sammen med Sverre Porsanger)
* *Bárbmoáirras: máinnasromána, man lea govvidan girjecálli*, Davvi Girjii, Kautokeino, 2008, ISBN 978-82-7374-665-8 (*Paradisets stjärna: sägenroman*, Davvi Girji, Kautokeino 2011, ISBN 978-82-7374-482-1)

I tillegg til det skjønnlitterære forfatterskapet nevnt her, har hun også skrevet fagtekster for skole og offentlighet.

Referanser
----------

1. ↑   lappikirjallisuuspalkinto.fi[Hentet fra Wikidata]
2. ↑  Om Kerttu Vuolab, Suomen kansallisbiografia / Finlands nationalbiografi
3. ↑  Om Kerttu Vuolab Arkivert 26. desember 2012 hos Wayback Machine. Finnmark litteraturfestival 2012
4. ↑  norden.org Arkivert 2. november 2013 hos Wayback Machine. 2012-03-23
5. ↑  Om *Bárbmoáirras* Arkivert 29. oktober 2013 hos Wayback Machine. hos samiskbibliotektjeneste.wordpress.com
6. ↑  Radioomtale av *Bárbmoáirras*, NRK P2, 7.4.2011
7. ↑  Om Kerttu Vuolab, nordicwomensliterature.net
8. ↑  «Saamelaiskulttuuri» [The Sámi Culture] **(finsk)**. Taiteen edistämiskeskus (Arts Promotion Centre Finland). Arkivert fra originalen 29. oktober 2013. Besøkt 28. oktober 2013.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI
 |
**Nikolai Anton Walsøe** (også skrevet *Nikolay* eller *Nicolai*, født 19. mai 1826 i Trondheim, død 20. januar 1889) var en norsk handelsmann, skipseier og politiker bosatt på Tranøy i Hamarøy kommune.

Walsøe var handelsbetjent i Hamnvik i Ibestad før han oppførte eget butikkbygg på Tranøy. Han ble etterhvert regnet som en av Saltens mektigste menn, drev stor virksomhet basert på sildefiskeriene og driftet tre fartøyer. Han var med på å stifte Hammerø Sparebank og tok initiativ til å få opprettet en avdeling av Norges Bank i Bodø.

Nikolai Walsøe var ordfører i Hamarøy herredsstyre i to perioder fra 1857 til 1864.

I 1874 fikk forfatteren Knut Hamsun stilling som handelsbetjent hos Walsøe. Butikkbygningen ble fornyet i 1989 og ble tatt i bruk som galleri.

Referanser
----------

1. ↑   Morgenbladet, side(r) 3, utgitt 15. februar 1889[Hentet fra Wikidata]
2. ↑  Privat slektsside: Nikolai Anton Walsøe. Besøkt 10. oktober 2012.

Kilder
------

* «Sverres side»: om Tranøys historie. Besøkt 10. oktober 2012.
* Hamarøy kommunes hjemmeside: om Knut Hamsun Arkivert 8. mars 2012 hos Wayback Machine.. Besøkt 10. oktober 2012.